પોલીસ સૂત્રોના જણાવ્યા અનુસાર સુરતમાં ગઇ કાલે મોડી સાંજે પાટીદાર બહુમતી ધરાવતા વિસ્તારમાં યુવા ભાજપના સંમેલનને પગલે આગચંપીનો બનાવ બન્યો હતો. વરાછામાં હીરાબાગ વિસ્તારમાં પાસના કાર્યકરો અને આગેવાનોએ સંમેલન અટકાવવા તોફાન મચાવ્યું હતું આ ઘટનાના પડધા અમદાવાદ સુધી પડ્યા હતા. નર્મદા મહોત્સવને લઇને ગઇ કાલે બાપુનગર વિસ્તારમાં આવેલ ઇન્ડિયા કોલોની પાસે ડાયરાનું આયોજન કરવામાં આવ્યું હતું. આ ડાયરામાં રાજ્ય સરકારના મંત્રી વલ્લભ કાકડિયા, કોર્પોરેટર, ભાજપના કાર્યકરો સહિત ૩૫૦૦ કરતાં વધુ લોકો હાજર હતા.